turjo4nis/wikipedia-bn-dump-20250701 huggingface dataset:
সাবিত্রী জিন্দাল

সাবিত্রী দেবী জিন্দাল (; জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।

জীবনী 
সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।

সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।

তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।

সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।

রাজনীতি 
সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন।
তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।

তথ্যসূত্র  

১৯৫০-এ জন্ম
ভারতের স্বতন্ত্র রাজনীতিবিদ
২১শ শতাব্দীর ভারতীয় নারী ব্যবসায়ী
ভারতীয় নারী ব্যবসায়িক নির্বাহী
হরিয়ানার নারী ব্যবসায়ী
জীবিত ব্যক্তি
তিনসুকিয়া জেলার ব্যক্তি
নারী শতকোটিপতি
হরিয়ানা বিধানসভার সদস্য ২০০৫-২০০৯
ভারতীয় শতকোটিপতি
হরিয়ানার ভারতীয় জাতীয় কংগ্রেসের রাজনীতিবিদ
হরিয়ানার ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী রাজনীতিবিদ
২০শ শতাব্দীর ভারতীয় নারী ব্যবসায়ী
হরিয়ানা বিধানসভার নারী সদস্য
হরিয়ানা বিধানসভার সদস্য ২০০৯-২০১৪
হরিয়ানা বিধানসভার সদস্য ২০২৪-২০২৯
হরিয়ানার ভারতীয় জনতা পার্টির রাজনীতিবিদ
ফরিদা আনোয়ার

ফরিদা আনোয়ার (জন্ম ১৯৪৬, মৃত্যু ২০২৫)অক্সফোর্ড সিটি কাউন্সিলের হেডিংটন হিল ও নর্থওয়েতে ব্রিটিশ লেবার পার্টির একজন রাজনীতিবিদ এবং কাউন্সিলর। ২০১৪ সালে অক্সফোর্ডশায়ার শহরের প্রথম বাংলাদেশী কাউন্সিলর হন।

প্রাথমিক জীবন
ফরিদা জন্ম গ্রহণ করেন তৎকালীন পাকিস্তানের পূর্ব বাংলার (বর্তমানে বাংলাদেশ) ফরিদপুর জেলায়। তার মরহুম পিতা শাহ মোহাম্মদ ইসরাইল হক ছিলেন একজন সরকারী চাকুরীজীবি, যিনি ১৯৬৫ সালে যুক্তরাজ্যে বসতি স্থাপন করেন সেখানকার ব্রিটিশ সিভিল সার্ভিস-এ উচ্চতর পদে আসীন হন, বাংলাদেশ সিভিল সার্ভিস-এ যুগ্ম সচিব পদ থেকে অবসর গ্রহণ করেন এবং সরাসরি শেখ মুজিবুর রহমান এর পরবারের সাথে সম্পর্কযুক্ত ছিলেন। তার মরহুম মাতা ছালিমা খাতুন। ফরিদার পাঁচ ভাই এবং এক বোন, জেষ্ঠ ভাই বরিশাল বিশ্ববিদ্যালয়ের উপাচার্য, অপর ভাই সিটি ইউনিভার্সিটি অব নিউ ইয়র্ক এর প্রভাষক, এবং বাকী তিন ভাই বাংলাদেশ সিভিল সার্ভিস এ কর্মরত।

১৯৬৬ সালে ফরিদা যুক্তরাজ্যে আসেন ছাত্রী হিসাবে। তিনি শিক্ষকতার যোগ্যতা, উচ্চতর ব্যবস্থাপনা যোগ্যতা সহ রাজনীতি, অর্থনীতি এবং ইংরেজিতে বিএ (সম্মান) অর্জন করেন।

কর্মজীবন
ফরিদা ১৯ বছর ধরেস্বাস্থ্য ও সামাজিক নিরাপত্তা বিভাগে সরকারী চাকুরীজীবি হিসেবে কাজ করেন। ১৯৮৭ সালে তিনি লন্ডন বোরাফ অব কামডীন-এ সোস্যাল সার্ভিস দপ্তরের হোম কেয়ার বিভাগের টীম ম্যানেজার নিযুক্ত হন। ১৯৯১ সালে, তিনি একই বিভাগে কমিশনার পদে পদোন্নতি লাভ করেন।

ব্রিটিশ সিভিল সার্ভিস ও স্থানীয় সরকার বিভাগে ৪০ বছর কাজ করার পর ফরিদা যুক্তরাজ্য লেবার পার্টিতে যোগ দেয়ার জন্য ২০০৭ সালে দ্রুত অবসর নিয়ে নেন। ২০১৪ সালে অক্সফোর্ড সিটি কাউন্সিল নির্বাচনে ফরিদা হেডিংটন হিল এবং নর্থওয়ের প্রায় ৩০০ জন সংখ্যাগরিষ্ঠতা নিয়ে কাউন্সিলর নির্বাচিত হন এবং তিনিই অক্সফোর্ডশায়ার সিটিতে প্রথম বাংলাদেশী কাউন্সিলর হন।
ফরিদা ইউনিসন এর একজন নির্বাচিত সদস্য, অ্যামসফোর্ডশায়ার কাউন্সিল ফর কমিউনিটি রিলেশনের একজন নির্বাচিত সদস্য, থেমস ভ্যালি পুলিশ কনসালটেন্ট কমিটির সদস্য, প্রাক্তন অক্সফোর্ডশায়ার কাউন্সিল ফর কমিউনিটি রিলেশনস এর নির্বাহী কমিটির সদস্য। এবং অক্সফোর্ডশায়ার বাংলাদেশী অ্যাসোসিয়েশনের সম্মানসূচক সচিব। তিনি অক্সফোর্ডের সেন্ট মাইকেল সিই প্রাথমিক বিদ্যালয়ের গভর্নর অক্সফোর্ড এশিয়ান সাংস্কৃতিক কেন্দ্রের প্রতিষ্ঠাতা, যেখানে তিনি কমিউনিটি ও প্রিস্কুল কমিটির সভাপতিত্ব করেন এবং লন্ডন মুরিফিল্ডস আই হসপিটাল রোগীদের এবং গভর্নিং বডি নির্বাচিত সদস্য নির্বাচিত হন।

ব্যক্তিগত জীবন
ফরিদা একজন মুসলিম পন্থী, সায়েদুল হককে বিয়ে করেন এবং বর্তমানে তিন নাতি/নাতনীর দাদী। তার একমাত্র কন্যা, ফাহমিদা একজন অক্সফোর্ড গ্রাজুয়েট,যিনি অক্সফোর্ড বিশ্ববদ্যালয়ের স্নাতকোত্তর গবেষণা কেন্দ্রে কাজ করছেন

আনোয়ার হেডলি ওয়ে, হেডিংটন, অক্সফোর্ডে প্রায় চল্লিশ বছর বসবাস করতেন। ২০২৫  সালের ৬ ফেব্রুয়ারি একই জায়গায় তিনি মারা যান।

আরও দেখুন
 ব্রিটিশ বাংলাদেশী
 ব্রিটিশ বাংলাদেশী ব্যক্তিদের তালিকা

তথ্যসূত্র

বহিঃসংযোগ
 

১৯৪৬-এ জন্ম
জীবিত ব্যক্তি
বাংলাদেশী মুসলিম
ব্রিটিশ মুসলিম
ইংল্যান্ডে প্রবাসী
ফরিদপুর জেলার ব্যক্তি
জন্মের বছর অনুপস্থিত (জীবিত ব্যক্তি)
অক্সফোর্ডের ব্যক্তি
ইংল্যান্ডে বাংলাদেশী অভিবাসী
ব্রিটিশ বাংলাদেশী
শ্রমিক দল (যুক্তরাজ্য) এর কাউন্সিলর
ইংল্যান্ডের নারী কাউন্সিলর
২০১৬–১৭ আয়ারল্যান্ড ক্রিকেট দলের দক্ষিণ আফ্রিকা সফর

আয়ারল্যান্ড ক্রিকেট দল ২০১৬ সালের সেপ্টেম্বরে দক্ষিণ আফ্রিকা সফরে যায়। সেখানে তারা দুটি একদিনের আন্তর্জাতিক ম্যাচ খেলে, একটি করে দক্ষিণ আফ্রিকা ও অস্ট্রেলিয়ার বিপক্ষে। উভয় খেলায় তারা চরমভাবে পরাজিত হয়, দক্ষিণ আফ্রিকার সাথে ২০৬ রানে এবং অস্ট্রেলিয়ার সাথে ৯ উইকেটের ব্যবধানে পরাজিত হয়। দক্ষিণ আফ্রিকার বিপক্ষে তাদের ওডিআই খেলার মধ্য দিয়েই প্রথম হালনাগাদকৃত ক্রিকেট আইন ডিআরএস পদ্ধতির প্রয়োগ চালু হয়। যা এলবিডব্লিউ আউটের সিদ্ধান্তের ক্ষেত্র ব্যাপক সুক্ষ্মতার প্রসারতা এনে দেয়।

দলীয় সদস্য

দক্ষিণ আফ্রিকা বনাম আয়ারল্যান্ড

অস্ট্রেলিয়া বনাম আয়ারল্যান্ড

তথ্যসূত্র

আরও দেখুন 
 ২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর

বহিঃসংযোগ

২০১৬-এ আইরিশ ক্রিকেট
২০১৬-এ দক্ষিণ আফ্রিকান ক্রিকেট
২০১৬–১৭ আন্তর্জাতিক ক্রিকেট প্রতিযোগিতা
আয়ারল্যান্ড ক্রিকেট দলের বিদেশ সফর
রেম আবু হাসান

রেম আবু হাসান একজন জর্ডানি রাজনীতিবিদ এবং সরকারের মন্ত্রী।

প্রাথমিক জীবন
রেম ১৯৮৫ সালে একটি এল.এল.বি ডিগ্রী নিয়ে জর্ডান বিশ্ববিদ্যালয় থেকে স্নাতক হন। ১৯৮৬ সালে তিনি তার এল.এল.এম সম্পন্ন করেন লন্ডন স্কুল অফ ইকোনমিক্স, লন্ডন বিশ্ববিদ্যালয় থেকে ১৯৮৭ থেকে ১৯৮৮ সাল পর্যন্ত তিনি হার্ভার্ড ল স্কুলে প্রমাণ আইনের ভিজিটিং রিসার্চার ছিলেন। তিনি বিবাহিত এবং দুই সন্তানের জননী।

কর্মজীবন
১৯৯২ সালে জর্ডানে নারী ও শিশু সম্পর্কিত আইন প্রণয়নে রেম আবু হাসান জড়িত ছিলেন। তিনি ২০০২ সালে জর্ডানের প্রথম সংস্কার উদ্যোগে কাজ করেন এবং ২০০৫ সালে তিনি জর্দানীয় জাতীয় এজেন্ডার আইন ও বিচার বিভাগের উপকমিটির সদস্য ছিলেন। ২০০৬ সালে তিনি "জর্ডান একত্রে সংস্কার ফোরামে" অংশ নেন। ২০০৬ থেকে ২০০৮ সাল পর্যন্ত তিনি বিচার মন্ত্রণালয়ের উপদেষ্টা হিসাবে দায়িত্ব পালন করেন। তিনি জর্ডানে আন্তর্জাতিক নারী ফোরাম প্রতিষ্ঠা করেন এবং ২০০৬ থেকে ২০০৮ সাল পর্যন্ত এটির সভাপতি হিসাবে দায়িত্ব পালন করেন। ২০১১ সালের মে মাসে তিনি মানবাধিকার জাতীয় কেন্দ্রের ট্রাস্টি বোর্ডে নিযুক্ত হন। ২০১৩ সালে তিনি সামাজিক উন্নয়ন মন্ত্রী হিসেবে নিযুক্ত হন। তিনি জর্ডানের আইনের অনুচ্ছেদ-৩০৮ বাতিলের বিরুদ্ধে কথা বলেছিলেন, যে আইনের ফলে ধর্ষিতাকে বিবাহের মাধ্যমে ধর্ষক রক্ষা পেয়ে যায়। তিনি আইন সংশোধনের পক্ষে ছিলেন, যার ফলে ধর্ষকের ফাঁসি হবে।

তথ্যসূত্র

জীবিত ব্যক্তি
রাজনীতিতে জর্ডানীয় নারী
জর্জটাউন বিশ্ববিদ্যালয়ের প্রাক্তন শিক্ষার্থী
জন্মের বছর অনুপস্থিত (জীবিত ব্যক্তি)
জর্ডান বিশ্ববিদ্যালয়ের প্রাক্তন শিক্ষার্থী
লন্ডন স্কুল অব ইকোনমিক্সের প্রাক্তন শিক্ষার্থী
লানা মামকেজ

লানা মামকেজ হচ্ছেন একজন জর্দানিয় রাজনীতিবিদ, সাংবাদিক এবং সংস্কৃতি বিষয়ক মন্ত্রী।

প্রারম্ভের জীবন
লানা মামকেজ জর্ডান বিশ্ববিদ্যালয় থেকে তার বিএ এবং এমএ সম্পন্ন করেন। ২০০২ সালে তিনি জর্দান বিশ্ববিদ্যালয় থেকে ডক্টরেট প্রোগ্রাম সম্পন্ন করেন।

কর্মজীবন 
লানা জর্দান সরকারের মালিকানাধীন একটি আরবি ভাষার জর্দানিয়ান সংবাদপত্র "দৈনিক আল রা'ই"-এর একজন সাংবাদিক হিসেবে কাজ করেছেন। তিনি ইশরা বিশ্ববিদ্যালয়ের কলা অনুষদে শিক্ষক হিসেবে কর্মরত ছিলেন। তিনি জর্ডানের আম্মানে অবস্থিত পেত্রা বিশ্ববিদ্যালয়ের কলা ও বিজ্ঞান অনুষদেও শিক্ষকতা করেছেন। তিনি জর্ডানের বেশ কয়েকটি রেডিও স্টেশনে কাজ করেছেন। তিনি জর্ডান টেলিভিশনের প্রযোজক ছিলেন এবং টিভি শো উপস্থাপনা করেন। ২ মার্চ ২০১৫-এ, তিনি প্রধানমন্ত্রী আব্দুল্লাহ এনসোর-এর মন্ত্রিসভার সংস্কৃতি মন্ত্রী নিযুক্ত হন, মন্ত্রিসভায় নিযুক্ত পাঁচ নারীর একজন ছিলেন তিনি। মন্ত্রী হিসাবে তিনি জর্ডানের জেরশ গভর্নোরেটের রাজধানী জেরশ শহরে জেরশ সাংস্কৃতিক শহর প্রতিষ্ঠা প্রকল্পের সাথে কাজ করেন। তিনি আর্মেনিয়া ও জর্ডান এবং জর্ডানে আর্মেনিয়ান সম্প্রদায়ের মধ্যে সাংস্কৃতিক সম্পর্ক উন্নত করার জন্যও কাজ করেছেন।

তথ্যসূত্র

জীবিত ব্যক্তি
জর্ডানের সরকার মন্ত্রী
রাজনীতিতে জর্ডানীয় নারী
University of Jordan alumni
Petra University faculty
জন্মের বছর অনুপস্থিত (জীবিত ব্যক্তি)
জর্ডান বিশ্ববিদ্যালয়ের প্রাক্তন শিক্ষার্থী
ইয়াসেরা ঘোশে

ইয়াসেরা ঘোশে হচ্ছেন একজন জর্দানীয় রাজনীতিবিদ এবং সরকারি খাত উন্নয়ন মন্ত্রী।

প্রারম্ভের জীবন ও শিক্ষা 
ইয়াসেরা ঘোশে জর্দান বিশ্ববিদ্যালয়ের আইন বিভাগ থেকে স্নাতক ডিগ্রি অর্জন করেন। তিনি জর্দান বিশ্ববিদ্যালয় থেকে এমএ পাস করেন এবং বার্মিংহাম বিশ্বদ্যালয় থেকে বাণিজ্যিক আইনে অন্য আরেকটি ডিগ্রী লাভ করেন। তিনি দুবাই স্কুল অফ গভর্নমেন্টে পড়াশোনা করেন সেখানে তিনি "নেতৃত্বে আলোচনা" এ ডিগ্রি অর্জন করেন। তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট থেকে "বেসরকারি সংস্থার নেতাদের জন্য কৌশলগত ব্যবস্থাপনায়" একটি কোর্স করেছেন। ২০০৩ সালে তিনি ইউরোপিয়ান ফাউন্ডেশন ফর কোয়ালিটি ম্যানেজমেন্ট এ ইউরোপীয় এক্সেলেন্স অ্যাসেসারের একটি কোর্সে যোগ দেন একই প্রতিষ্ঠান থেকে ২০০৮-এ "শ্রেষ্ঠত্বের দিকে কীভাবে যাত্রা শুরু" কোর্স শুরু করেন।

কর্মজীবন 
ইয়াসেরা ঘোশে ২০০২ সালে রয়েল হাশেমাইট কোর্টের অর্থনৈতিক ও উন্নয়নে উপ পরিচালক হিসাবে কাজ করেন। মার্চ ২০০৪ থেকে মার্চ ২০০৬ সাল পর্যন্ত তিনি সরকারি পারফরম্যান্স এবং স্বচ্ছতায় শ্রেষ্ঠত্বের জন্য প্রদত্ত দ্য কিং আব্দুল্লাহ দ্বিতীয় পুরস্কারের সমন্বয়কারী হিসেবে কাজ করেন। ২০০৫ থেকে ২০০৬ সাল পর্যন্ত তিনি পাবলিক সেক্টর সংস্কার প্রশাসনের মন্ত্রীর একজন প্রযুক্তিগত উপদেষ্টা ছিলেন। তিনি পেত্রা বিশ্ববিদ্যালয় -এর ব্যবসায় প্রশাসন ও অর্থায়ন কলেজে লেকচারার হিসেবে ছিলেন, যেখানে তিনি নয় বছর ধরে কাজ করেন। তিনি ছিলেন কিং দ্বিতীয় আব্দুল্লাহ সেন্টার ফর এক্সিলেন্সের প্রথম নির্বাহী পরিচালক, ২০০৬ থেকে মে ২০১৬ পর্যন্ত তিনি সেখানে দায়িত্ব পালন করেছেন। ২০০৯-এ তিনি দ্বিতীয় শ্রেণিতে বিশেষ অবদানের জন্য আল-হুসেন আদেশ পুরস্কার লাভ করেন। প্রধানমন্ত্রী হানি মুলকির মন্ত্রিসভায় ১ই জুন ২০১৫ সালে তিনি সরকারি খাত উন্নয়ন মন্ত্রী হিসেবে নিযুক্ত হন। তিনি একজন জর্দানীয় সিনেটর এবং সিনেটের সভাপতির সহকারী হিসাবে নির্বাচিত হন।

তথ্যসূত্র 

জীবিত ব্যক্তি
জর্ডানের সরকার মন্ত্রী
রাজনীতিতে জর্ডানীয় নারী
Jordanian businesspeople
University of Jordan alumni
হার্ভার্ড বিশ্ববিদ্যালয়ের প্রাক্তন শিক্ষার্থী
Petra University faculty
Alumni of the University of Birmingham
জন্মের বছর অনুপস্থিত (জীবিত ব্যক্তি)
জর্ডান বিশ্ববিদ্যালয়ের প্রাক্তন শিক্ষার্থী
বার্মিংহাম বিশ্ববিদ্যালয়ের প্রাক্তন শিক্ষার্থী
তাগরিদ হিকমত

তাগরিদ হিকমত (জন্ম ১৯৪৫) হচ্ছেন জর্ডানের অবসরপ্রাপ্ত একজন বিচারক। ১৯৯৮ সালে বিচারক হিসেবে নিযুক্ত হওয়া তাগরিদ হিকমত ছিলেন জর্ডানের প্রথম মহিলা বিচারক। ২০০৩ থেকে ২০১১ সাল পর্যন্ত তিনি রুয়ান্ডা আন্তর্জাতিক অপরাধ ট্রাইব্যুনালে বিচারক ছিলেন।

কর্মজীবন
হিকমত ১৯৪৫ সালে জারকা-এ জন্মগ্রহণ করেন। তিনি ১৯৬৯ থেকে ১৯৭৩ সালের মধ্যে দামাস্কাস বিশ্ববিদ্যালয়-এ আইন বিষয়ে অধ্যয়ন করেন। ১৯৮২ সালে কোর্টের সামনে ক্লায়েন্ট প্রতিনিধিত্বকারী আইনজীবী হিসেবে তিনি তার কর্মজীবন শুরু করেন। ১৯৯৬ সালে তিনি নাগরিক অধিকার বিভাগের অ্যাটর্নি জেনারেলের সহকারী হন। ১৯৯৮ সালে হিকমত আপিল আদালতের বিচারক নিযুক্ত হন। যা তাকে জর্ডানের প্রথম মহিলা বিচারক করে তোলে। ২০০২ থেকে ২০০৩ সালের মধ্যে তিনি উচ্চতর ফৌজদারি আদালতের বিচারক ছিলেন।

জুন ২০০৩-এ হিকমত ছিলেন জাতিসংঘ সাধারণ পরিষদ কর্তৃক ১৮জন নির্বাচিত বিচারকের একজন যারা রুয়ান্ডা আন্তর্জাতিক অপরাধ ট্রাইব্যুনালে (আইসিটিআর) অ্যাড লিটেম নিযুক্ত হয়েছিল। পরের বছরের সেপ্টেম্বরে জাতিসংঘের মহাসচিব কফি আনান, তাকে ট্রাইব্যুনালের একজন অস্থায়ী বিচারক হিসাবে নিযুক্ত করেন। হিকমত ২০১১ পর্যন্ত আইসিটিআর-এ একজন বিচারক ছিলেন, এবং ২০০৯ থেকে ২০১০ পর্যন্ত প্রধান বিচারপতি ছিলেন।

২৬তম অধিবেশন হিকমত জর্ডানের সিনেট সদস্য ছিলেন। হিকমত জর্দানীয় রাজনৈতিক দলগুলোর লোক দেখানো রাজনৈতিক কর্মসূচির জন্য সমালোচনা করেছেন যা শুধুমাত্র তাদের নিজেদের ভোটের জন্যই মহিলাদের লক্ষ্য রাখে। হিকমত জর্ডানে নারীদের রাজনৈতিক অংশগ্রহণে বিভিন্ন চ্যালেঞ্জকে উল্লেখ করেছেন, যার মধ্যে রয়েছে, একটি পিতৃপুরুষ ব্যবস্থা, লিঙ্গ ভূমিকার উপর বাঁধা দৃষ্টিপাত এবং পুরুষদের থেকে অর্থনৈতিক স্বাধীনতার অভাব।

তথ্যসূত্র

১৯৪৫-এ জন্ম
জীবিত ব্যক্তি
Damascus University alumni
International Criminal Tribunal for Rwanda judges
Jordanian judges
Jordanian lawyers
রাজনীতিতে জর্ডানীয় নারী
২১শ শতাব্দীর নারী রাজনীতিবিদ
Members of the Senate of Jordan
People from Zarqa
Jordanian judges of United Nations courts and tribunals
দামেস্ক বিশ্ববিদ্যালয়ের প্রাক্তন শিক্ষার্থী
গেম অব থ্রোনস (২য় মৌসুম)

স্টার্করা ল্যানিস্টারদের বিরুদ্ধে যুদ্ধ ঘোষণা করে, নেডের বড় ছেলে রব বিজয় লাভ করেন এবং জেমি ল্যানিস্টারকে বন্দী করে রাখেন। তার মা ক্যাটলিন তার মেয়ে সানসা এবং আরয়ার মুক্তির জন্য গোপনভাবে জেইমিকে মুক্ত করেন। সানসা প্রতিনিয়ত রাজা জোফ্রি কর্তৃক দুর্ব্যবহারের শিকার হন, আরিয়া ছদ্মবেশে হেরেনহালের ল্যানিস্টার বাহিনী থেকে রহস্যময়ী পুরুষ জ্যাকেন হগারের সাহায্যে পালিয়ে যায়। থিওন গ্রেজয় বিশ্বাসঘাতকতা করে স্টার্কদের পূর্বপুরুষের বাড়ি উইন্টারফেল নিজের নিয়ন্ত্রণে নেয়, যদিও ব্র্যান এবং তার ছোট ভাই রিকন পালাতে সক্ষম হন। এদিকে, মৃত রাজা রবার্টের দুই ভাই স্ট্যানিস এবং রেনলি বারাথিওন নিজেদের জন্য সিংহাসন দাবি করেন। লাইট অফ লর্ডের পূজারী মেলিসান্ড্রে একটি ভবিষ্যদ্বাণী ঘোষণা করেছিলেন। স্ট্যানিস রেনলিকে হত্যা করেছিলেন এবং কিংস ল্যান্ডিং আক্রমণ করেছিলেন, রাজা ও রানী সার্সেইয়ের ছোট ভাই টিরিয়ন ল্যানিস্টারের নেতৃত্বে প্রতিরক্ষা ব্যবস্থা গড়ে তোলা হয়। মহাপ্রাচীরের ওপারে, জন স্নো এবং তার সহকর্মী রেঞ্জার কোহরিন হাফ্হ্যান্ডকে ওয়াইল্ডলিং কর্তৃক বন্দী হন। যখন নাইট ওয়াচ এর অন্যান্য সদস্যরা হোয়াইট ওয়াকার্সের সেনাবাহিনী এবং তাদের পুনর্নির্মিত মৃতদেহগুলির আক্রমনের শিকার হয়। এসোস মহাদেশে, ডেনেরিস ও তার সহযোগী কার্থে আশ্রয় খুঁজে পায়। আশ্রয়দাতাদের কয়েকজন তার ড্রাগন চুরি করতে চেষ্টা করে ব্যর্থ হয়, এবং ডেনেরিস কার্থ শহর ত্যাগ করেন।

বহিঃসংযোগ 

  – প্রাতিষ্ঠানিক যুক্তরাষ্ট্রের ওয়েবসাইট
  – প্রাতিষ্ঠানিক যুক্তরাজ্যের ওয়েবসাইট
 Game of Thrones – The Viewers Guide on HBO.com
 Making Game of Thrones on HBO.com
ইমদাদুল হক খোকন

ইমদাদুল হক খোকন একজন বাংলাদেশী নৃত্য পরিচালক এবং নৃত্য পরিকল্পক। ২০১০ সালে, তিনি মোঘল-এ-আযম চলচ্চিত্রের জন্য বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক হিসেবে পুরস্কার জিতে নেন।

নির্বাচিত চলচ্চিত্রসমূহ

পুরস্কার ও মনোনয়ন 
জাতীয় চলচ্চিত্র পুরস্কার

তথ্যসূত্র

বহিঃসংযোগ 
 

জীবিত ব্যক্তি
বাংলাদেশী নৃত্য পরিচালক
শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
১৯৬২-এ জন্ম
বিনীতা বালি

ভিনিটা বালি একজন ভারতীয় মহিলা ব্যবসায়ী যিনি ব্রিটানিয়া ইন্ডাস্ট্রিজ লিমিটেডের ব্যবস্থাপনা পরিচালক ছিলেন।

শিক্ষা 
১৯৭৫ সালে তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে অর্থনীতিতে স্নাতক ডিগ্রি অর্জন করেন। এরপর তিনি জামানালাল বাজজ ইনস্টিটিউট অফ ম্যানেজমেন্ট স্টাডিজ থেকে এমবিএ অর্জন করেন। তিনি মার্কিন যুক্তরাষ্ট্রের মিশিগান স্টেট ইউনিভার্সিটিতে বৃত্তি লাভ করেন এবং জাতিসংঘের সদর দফতরে  শিক্ষানবিশ হিসেবে কাজ করেন।

পেশা 
তার প্রথম কাজ ভোল্টাসে ছিল, যেখানে তিনি  কোমল পানীয় ব্র্যান্ড রসনা বাজারে আনার কাজ করেছিলেন।  ভারত ও আফ্রিকায় কোম্পানির বাজার সম্প্রসারণ করে, তিনি ১৪ বছর ধরে ক্যাডবেরি ভারতীয় বিভাগের জন্য কাজ করেছিলেন। ১৯৯৪ সালে, কোকা-কোলা তাকে তার বিপণন পরিচালক হিসাবে ভাড়া করে এবং পরে তাকে ল্যাটিন আমেরিকার বিপণনের ভাইস প্রেসিডেন্ট নিযুক্ত করা হয়। কোকে নয় বছর থাকার সময়,এছাড়াও বালি কর্পোরেট স্ট্রাটেজির ভাইস প্রেসিডেন্ট হিসাবে কাজ করেন।  ২০০৩ সালে তিনি কোকা কোলা ছেড়ে জাইম্যান গ্রুপে কাজ করার জন্য চলে যান । তিনি গ্রুপের আটলান্টা অফিসের ব্যাবস্থাপনা প্রধান এবং ব্যবসা কৌশলের প্রধান ছিলেন। 

২০০৫ সালে তিনি ভারতীয় ফুড কোম্পানি ব্রিটানিয়া ইন্ডাস্ট্রিজে সিইওর পদ গ্রহণের জন্য চলে যান, যেখানে তিনি অবশেষে ২০০৬ সালে ব্যবস্থাপনা পরিচালক নিযুক্ত হন। তার নির্দেশনায়, ব্রিটানিয়ার রাজস্ব আয় তিন গুন বেড়ে ৮৪১ মিলিয়ন ডলার হয়েছিল।  ২০০৯ সালের ইকনোমিক্স টাইমস অ্যাওয়ার্ডে বালিকে "বছরের সেরা নারী ব্যবসায়ির" পুরস্কার দেওয়া হয়েছিল ।  ২০০৯ সালে, তিনি ব্রিটানিয়া পুষ্টি ফাউন্ডেশন প্রতিষ্ঠা করেছিলেন যা ভারতীয় স্কুলের বাচ্চাদের পুষ্টিকর বিস্কুট বিতরণের মাধ্যমে শিশু অপুষ্টির বিরুদ্ধে লড়াই করে। তিনি ফাইন্ডেশনটির সঙ্গে তার কাজের জন্য একটি কর্পোরেট সামাজিক দায়িত্ববিধি পুরস্কার জিতেছেন।  ২০১১ সালে, ফোর্বস তার "এশিয়ার ৫০ শক্তিশালী নারী ব্যাবসায়ির" এর তালিকায় তার নামোল্লেখ করে।  ভিনিতা গ্লোবাল এলিয়ান্স ফর ইমপ্রুভড নিউট্রিশন এর বোর্ড অব ডাইরেক্টর এর চেয়ারম্যান।

তথ্যসূত্র

বহিঃসংযোগ 

  
 

১৯৫৫-এ জন্ম
জীবিত ব্যক্তি
২১শ শতাব্দীর ভারতীয় নারী ব্যবসায়ী
কর্নাটকের নারী ব্যবসায়ী
মিশিগান স্টেট ইউনিভার্সিটির প্রাক্তন শিক্ষার্থী
ভারতীয় নারী প্রধান নির্বাহী
ভারতীয় প্রধান নির্বাহী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
এলেনা আরজাক

এলেনা আরজাক (জন্ম ৪ জুলাই ১৯৬৯) হলেন একজন স্পেনীয় রন্ধনশিল্পী। ২০১২ সালে তাকে বিশ্বের সেরা নারী রন্ধনশিল্পী হিসেবে ঘোষণা করা হয়েছিল।

জীবনী 
এলেনা আরজাক ১১ বছর বয়সে স্পেনের বাস্ক স্বায়ত্তশাসিত অঞ্চলের সান সেবাস্তিয়ানে তাদের পারিবারিক রেস্তোরাঁয় কর্মজীবন শুরু করেন। তিনি গ্রীষ্মের ছুটিতে রেস্তোরাঁটিতে দিনে দুই ঘণ্টা কাজ করতেন। তখন তার দাদি ছিলেন রেস্তোরাঁটির মূল রন্ধনশিল্পী।

এলেনা আরজাকের বাবা জুয়ান মারি আরজাক প্রথম দিকে তার মায়ের অধীনে কাজ করলেও তার মায়ের পর তিনি রেস্তোরাঁটির মূল রন্ধনশিল্পী হিসেবে দায়িত্ব গ্রহণ করেন। সুইজারল্যান্ডের লুকের্নেতে একটি শিক্ষা প্রতিষ্ঠানে রন্ধনবিদ্যা সম্পর্কে জ্ঞান আহরণের পর এলেনা আরজাককে বাইরের দেশের বিভিন্ন রেস্তোরাঁয় রন্ধনশিল্প সম্পর্কে জ্ঞান আহরণ করতে পাঠিয়েছিলেন তার বাবা। ১৯৮৯ সালে তিনি যুক্তরাজ্যের লন্ডনে রন্ধন বিশেষজ্ঞ অ্যালবার্ট রৌক্সের অধীনে ল্য গাভরোচেতে ছয় মাস কাজ করেছিলেন। তিনি ফ্রান্সের ল্য মাইসন ত্রইসগ্রস এবং মোনাকোর ল্য লুইস ১৫ এ রন্ধনবিশেষজ্ঞ অ্যালাঁ ড্যুকাস এবং পিয়েরে গ্যাহনায়ারের অধীনে কাজ করার পর তিনি স্পেনে ফিরে আসেন এবং স্পেনের কাতালোনিয়ার এলবুলি রেস্তোরাঁতে কর্মজীবন শুরু করেন।

এরপর তিনি তার বাবা সাথে তাদের পারিবারিক রেস্তোরাঁর হাল ধরেন। ২০১১ সালে তাকে দেখা গিয়েছিল দ্য রেস্টুরেন্ট শো তে।

পুরস্কার 
নতুন বাস্কীয় রন্ধনশৈলীর জন্য পরিচিত এলেনা আরজাক ২০১১ সালে রেস্টুরেন্ট ম্যাগাজিন কর্তৃক বিশ্বের সেরা নারী রন্ধনশিল্পী পুরস্কারের জন্য মনোনীত হয়েছিলেন কিন্তু, সেবার পুরস্কার জিতেছিলেন ফ্রান্সের অ্যানি-সোফি পিক। ২০১১ সালে পুরস্কার জিততে না পারলেও ২০১২ সালে তিনি রেস্টুরেন্ট ম্যাগাজিন বিশ্বের সেরা নারী রন্ধনশিল্পীর পুরস্কার লাভ করেন।

ব্যক্তিগত জীবন 
তার নোরা ও মাতেও নামে দুইটি সন্তান আছে। তিনি চারটি ভাষায় কথা বলতে পারেন।

তথ্যসূত্র 

জীবিত ব্যক্তি
১৯৬৯-এ জন্ম
সান সেবাস্তিয়ানের ব্যক্তি
নারী পাচক
অ্যান্ড্রয়েড সংস্করণের ইতিহাস

এন্ড্রয়েড ভার্সনের ইতিহাস শুরু হয় ২০০৭ সালের নভেম্বরের ৫ তারিখে এন্ড্রয়েড নামক মোবাইল অপারেটিং সিস্টেমের বেটা রিলিজের মাধ্যমে।
বাণিজ্যিক ভাবে গুগল ২০০৮ সালের সেপ্টেম্বরের ২৮ তারিখে এনড্রয়েড ভার্সন ১.০ রিলিজ করে এবং ক্রমগত তার উপর কাজ করতে থাকে।

ভার্সন সমূহ

এন্ড্রয়েড ১.০ 
এটি প্রথম এন্ড্রয়েড ভার্সন যা ২০০৮ সালের ২৩ তারিখ গুগল দ্বারা এইচটিসি এর এইচটিসি ড্রিম ডিভাইসে মুক্তি পায়।

এন্ড্রয়েড ১.১ 
২০০৯ সালের ফেব্রুয়ারির ৯ তারিখ মুক্তি পায়।

তথ্যসূত্র 

অ্যান্ড্রয়েড (অপারেটিং সিস্টেম)
মোবাইল অপারেটিং সিস্টেম
স্মার্টফোন
অপারেটিং সিস্টেমের তালিকা
ট্যাবলেট অপারেটিং সিস্টেম
জিনাত কারজাই

জিনাত কোরায়শি কারজাই (জন্ম ১৯৭০) আফগানিস্তানের সাবেক রাষ্ট্রপতি হামিদ কারজাইয়ের স্ত্রী এবং ২০০১ থেকে ২০১৪ সাল পর্যন্ত আফগানিস্তানের ফার্স্ট লেডি ছিলেন। কান্দাহার শহরের আদিবাসী হলেও তিনি সেখান থেকে কাবুলে চলে যান যেখানে তিনি তার স্বামীর সাথে রাষ্ট্রপতি প্রাসাদে থাকতেন। তাদের পরিবারে চারটি সন্তান রয়েছে।

প্রাথমিক জীবন
তিনি কান্দাহারে ১৯৭০ সালে জন্মগ্রহণ করেন এবং সেখানেই বেড়ে উঠেন।তার পিতা একজন সরকারি কর্মকর্তা ছিলেন।উচ্চ মাধ্যমিক শেষ করে জিনাত কারজাই কাবুল বিশ্ববিদ্যালয়ে ভর্তি হন।জাতিসত্ত্বায় তিনি পশতুন বংশীয়। ১৯৯৩ সালে, তিনি এবং তার পরিবার গৃহযুদ্ধ থেকে বাচঁতে  পাকিস্তানের বেলুচিস্তানের কোয়েটায়পালিয়ে যান। পেশায় তিনি একজন স্ত্রীরোগবিশেষজ্ঞ ছিলেন এবং হামিদ কারজাইয়ের সাথে বিয়ের পূর্বে তিনি পাকিস্তানে বসবাসরত আফগান শরণার্থীদের চিকিৎসার জন্য পাকিস্তানের হাসপাতালে কাজ করতেন।

পারিবারিক জীবন

তিনি হামিদ কারজাইয়ের দূর সর্ম্পকের আত্মীয় হন এবং ২০০৭ সালে জন্মগ্রহণকারী তাদের একটি ছেলে, যার নাম মীরওয়াইস এবং মালালাই নামে আরেকটি কন্যা, যে ২০১২ সালে জন্মগ্রহণ করেন।২০১৪ সালের মার্চে , যখন জিনাত কারজাইয়ের বয়স ৪৪, তাদের তৃতীয় সন্তান হওসি  ভারতের গুড়গাঁওতে একটি প্রাইভেট হাসপাতালে জন্মগ্রহণ করেন। ২০১৬ সালের ৩ সেপ্টম্বরে  তাদের চতুর্থ সন্তান নয়া দিল্লির অ্যাপোলো হাসপাতালে জন্মগ্রহণ করেন। ডা. জিনাত কোরায়শ পরিবারের বংশধর এবং তার স্বামী কারজাই পপালজাই গোত্রের অধিবাসী।

আফগানিস্তানের নারীদের নাগরিক অধিকার অর্জনে সহায়তারজন্য যে রাষ্ট্রপতি সবার দ্বারা প্রশংসিত হয়েছিল, সে হামিদ কারজাইকেই তার স্ত্রী জিনাত কারজাইয়ের প্রতি তার রক্ষণশীল আচরণে জন্য সমালোচনা মুখোমুখি হতে হয়। অনেকেই হামিদ কারজাইকে রক্ষণশীল মোল্লা ও ধর্মীয় নেতাদের সমালোচনার ভয়ে ফার্স্ট লেডিকে মিডিয়ার নাগালের বাইরে রাখার অভিযুক্ত করেছেন।

তথ্যসূত্র

বহিঃসংযোগ

১৯৭০-এ জন্ম
জীবিত ব্যক্তি
কারজাই পরিবার
পশতু নারী
কান্দাহারের ব্যক্তি
ফরিদা মোমান্দ

ফরিদা মোমান্দ (জন্ম ১৯ জানুয়ারি, ১৯৬৫) একজন আফগান রাজনীতিবিদ। পেশায় তিনি একজন চিকিৎসক। তিনি আফগানিস্তানের শিক্ষামন্ত্রীর দায়িত্ব পালন করেন।

প্রাথমিক জীবন এবং শিক্ষা
মোমান্দ ১৯৬৫ সালে নানগারহার প্রদেশের মোমান্দ দারা জেলায় জন্মগ্রহণ করেন। জাতিসত্ত্বায় তিনি পশতুন বংশধর। তিনি রাবিয়া বালখী উচ্চ বিদ্যালয়ে পড়াশোনা করেন এবং কাবুল বিশ্ববিদ্যালয়ের মেডিসিনে বিএ ডিগ্রী অর্জরন করেন।

ক্যারিয়ার
মোমান্দ পেশায় একজন মেডিকেল চিকিৎসক এবং বেশ কয়েকটি সরকারী হাসপাতালে কাজ করেছেন। তিনি কাবুল মেডিকেল বিশ্ববিদ্যালয়ের অধ্যাপক ছিলেন। তার স্বামী উত্তর জোটের মুখপাত্র ছিলেন, যিনি তালিবানকে ক্ষমতাচ্যুক করতে প্রতিজ্ঞাবদ্ধ ছিলেন।১৯৯৬ সালে তালিবান কাবুল দখল করে নিলে, তার মৃত্যুর হুমকি দেয়া হয় এবং এই কারণেই তারা পাকিস্তান পালিয়ে যায়। কাবুল স্বাধীন হলে ২০০১ সালের নভেম্বরে তারা ফিরে আসেন। মোমান্দ মেডিকেল বিশ্ববিদ্যালয়ে ফিরে আসেন এবং ডিন হিসেবে নিযুক্ত হন। মহিলা বিশ্ববিদ্যালয়ের ছাত্রী ও কর্মচারীদের প্রতিনিধিত্ব করতে তিনি নির্বাচিত হন।

২০০৫ সালের সংসদীয় নির্বাচনে মোমান্দ কাবুল প্রদেশের ৪০০ এরও বেশি প্রার্থীর মধ্যে একজন ছিলেন। ২০০৯ সালের প্রাদেশিক নির্বাচন এবং ২০১০ সালের সংসদীয় নির্বাচনেও তিনি প্রার্থী ছিলেন।

২০১৫ সালের এপ্রিলে রাষ্ট্রপতি আশরাফ ঘানির মন্ত্রিসভায় শিক্ষামন্ত্রী হিসেবে মনোনীত হন। মন্ত্রী হিসেবে তিনি বিশ্ববিদ্যালয়ের পরীক্ষায় স্বচ্ছতা আনার জন্য আহবান জানান, স্কলারশিপ প্রাপ্তির ক্ষেত্রে নারীদের পক্ষে কথা বলেন,  এবং কাবুল বিশ্ববিদ্যালয়ে জেন্ডার স্টাডিস এবং নারীর গবেষণায় প্রথম কর্মসূচির সূচনা করেন।

ব্যক্তিগত জীবন
মোমান্দ হাবিব রায়দের সাথে বিবাহ বন্ধনে আবদ্ধ হন এবং তাদের পরিবারে পাঁচটি সন্তান রয়েছে।

তথ্যসূত্র

১৯৬৫-এ জন্ম
জীবিত ব্যক্তি
আফগান নারী রাজনীতিবিদ
পশতু ব্যক্তি
কাবুল বিশ্ববিদ্যালয়ের প্রাক্তন শিক্ষার্থী
নারী শিশু বিশেষজ্ঞ
পশতু নারী
আফগানিস্তানের নারী মন্ত্রী
কাবুল বিশ্ববিদ্যালয়ের শিক্ষক
ফাইভার

ফাইভার হলো ফ্রিলেন্সারদের জন্য গঠিত একটি অনলাইন মার্কেট প্লেস। ২০১০ সালে ইসরাইলের একটি কোম্পানি এটি প্রতিষ্ঠা করে, যা বিশ্বব্যাপী সেবা প্রদান করে এবং ২০১২ সালের তথ্য মতে তাদের ৩০ লক্ষ সেবা নথিবদ্ধ হয়। 

প্রতিষ্ঠাতা মিকা কাফম্যান এবং শাই উইনারারের দ্বারা এটি প্রতিষ্ঠিত হয়েছিল এবং ফেব্রুয়ারি ২০১০ সালে এটি চালু করা হয়েছিল। প্রতিষ্ঠাতা অনলাইন সেবার  বাজারের ধারণা নিয়ে এসেছিলেন যা ফ্রিল্যান্স ঠিকাদারদের দ্বারা দেওয়া বিভিন্ন ডিজিটাল পরিষেবাদি কিনতে এবং বিক্রি করার জন্য দুই পক্ষের প্ল্যাটফর্ম  সরবরাহ করবে। সাইটে দেওয়া পরিষেবাগুলি লেখা, অনুবাদ, গ্রাফিক ডিজাইন, ভিডিও সম্পাদনা এবং প্রোগ্রামিং ক্ষেত্রের অন্তর্ভুক্ত।

গিগ 
ফাইভারের ছোট ছোট সার্ভিস গুলো প্যাক হিসাবে থাকে যাকে গিগ বলা হয়। গিগ থেকেই মুলত ক্রেতারা কোন সার্ভিস ক্রয় করতে আগ্রহ প্রকাশ করে তাই ফ্রিলান্সারদের জন্য গিগ গুরুত্বপূর্ণ।

আরো দেখুন 
 আপওয়ার্ক
 মুক্তপেশা
 ফ্রিলেন্সার

তথ্যসূত্র

বহিঃসংযোগ

অনলাইন সেবা
২০১০-এ প্রতিষ্ঠিত ইন্টারনেট সম্পত্তি
নিউ ইয়র্ক স্টক এক্সচেঞ্জে তালিকাভুক্ত কোম্পানি
ফ্রিল্যান্স মার্কেটপ্লেস ওয়েবসাইট